จับตาดูแนวต้านอาทิตย์นีที 1,240-1,247
สำหรับอาทิตย์นี้ สัญญาณระหว่างอาทิตย์น่าจะค่อนข้างตรงไปตรงมา และสามารถใช้ช่วยในการตัดสินใจได้ เพราะว่าสัญญาณทะลุหรือสัญญาณ Stop จะสอดคล้องกับแนวต้านและแนวรับที่เป็นระเบียบตามในรูป
16 ก.ค. 2555

สำหรับอาทิตย์นี้ สัญญาณระหว่างอาทิตย์น่าจะค่อนข้างตรงไปตรงมา และสามารถใช้ช่วยในการตัดสินใจได้ เพราะว่าสัญญาณทะลุหรือสัญญาณ Stop จะสอดคล้องกับแนวต้านและแนวรับที่เป็นระเบียบตามในรูป
ถ้า SET ยืนเหนือแนวต้าน A ในรูปได้ ซึ่งจะอยู่ที่ 1,214-1,227 สำหรับอาทิตย์นี้ ก็จะเป็นสัญญาณทะลุแบบ Bullish ซึ่งอาจจะดึง SET ขึ้นไปทดสอบ High เดิมในเดือน พ.ค.ที่ 1,240-1,247 หรือสูงกว่านั้น จริงๆ แล้วถ้า SET ปิดเหนือ 1,222 ได้ ก็จะดูมีลุ้นขึ้นแล้ว ในแง่ความเสี่ยงนั้น จุดสังเกตก็ค่อนข้างชัดเจนเช่นกัน และถ้า SET หลุดแนวรับ B ในรูปลงมา ซึ่งก็คือ 1,186 ก็จะเป็นสัญญาณ Stop ซึ่งเราควรลดพอร์ตออกมาดูก่อน 
ในหุ้นหลักบ้านเราสถานการณ์โดยรวมก็เป็นไปตามตลาด และ SET50 ก็กำลังแกว่งที่โค้งหัวเลี้ยวหัวต่อที่ต้องค่อยทำค่อยไป เช่น ถ้า SET50 ทะลุด่าน 843 ได้รีบาวด์ก็อาจต่อไปทดสอบ 853 หรือสูงกว่านั้น แต่ระวังด้วยถ้าหลุด 824822 กลับลงมา และถ้าดูจากหมวดธนาคารที่กำลังทะลุขึ้นมาและยังมีลุ้นแซงตลาดต่อได้นั้น เราก็ยังต้องจับตาด้วยว่าธนาคารกำลังกลับมาทดสอบด่านสำคัญอีกครั้งในเขต 484486 และต้องรอสัญญาณการ Breakout ก่อน โดยสัญญาณการ Breakout ก็อาจต้องขอดูจนปิด ระหว่างนี้ก็ดูด่านของดัชนีธนาคารที่ 479-480 และ/หรือ 484 โดยระวังถ้าหลุด 463 และ 459 กลับลงมา (อาจดูเป็นตัวๆ ประกอบด้วย เช่น SCB ทะลุด่าน 156 ได้อาจต่อไป 161, 165 แต่ระวังถ้าหลุด 148 ลงมา หรือ BBL ถ้าทะลุ 196 ได้อาจต่อไป 204-206 แต่ระวังถ้าหลุด 187 ระหว่างวัน) ส่วนพลังงานที่กำลังพยายามรีบาวด์ตามขึ้นมา ก็ยังตอกย้ำเหมือนเดิม คือ อาจต้องรอให้ทะลุ 20,953 ขึ้นมายืนได้ก่อน ถึงจะดูมีลุ้นมากขึ้น ซึ่งทั้งหมดนี้ก็จะมี Update ในนี้ หรือใน Daily Market Timing 
ในหุ้นเป็นตัวๆ และหมวดอื่นๆ ที่ขอ Update คือ ICT กำลัง Breakout ขึ้นมาในระยะกลางระยะยาว หมวด Health Care เจอแกว่งระยะสั้นและมีลุ้นกำลังตั้งหลัก ขณะที่แนวโน้มระยะกลางยาวยังลุ้นซิกแซ็กขึ้นต่อ ส่วนหมวดอื่นๆ เช่น Food Commerce Auto และ Property เป็นตัวๆ อื่นๆ เช่น CENTEL MINT AOT BECL และอื่นๆ ก็จะมี Update ให้ทั้งในนี้และใน Daily Market Timing รวมทั้ง Charts ต่างๆ ด้วย
สำหรับแนวโน้มราคาทอง ก็ยังคงแกว่งอยู่ที่โค้งหัวเลี้ยวหัวต่อ ซึ่งยังต้องรอดูอาการกันต่อไป โดยมีด่านอาทิตย์ที่ 1,585 เหรียญสหรัฐ และ 1,600 เหรียญสหรัฐ แนวรับถ้าแถวๆ 1,554 เหรียญสหรัฐ ยืนไม่อยู่ อาจมีที่ 1,530-1,520 เหรียญสหรัฐ และ 1,506 เหรียญสหรัฐโดยสถานการณ์อาจจะดีขึ้น อย่างน้อยระยะสั้นถ้าปิดทะลุเหนือด่าน 1,627 เหรียญสหรัฐได้ สำหรับทองบ้านเรา ถ้าแถวๆ 23,610 บาท ยืนไม่อยู่ อาจแกว่งลงไปทดสอบแนวรับที่ 23,450 บาท และ 23,000-22,980 บาท หรือต่ำกว่านั้น แนวต้านมีที่ 24,190 บาท และ 24,540 บาท และจะดีขึ้นอย่างน้อยระยะสั้น ถ้าปิดทะลุด่าน 24,480 บาท และราคาทองโลกปิดทะลุ 1,627 เหรียญสหรัฐด้วย